**Літаратурная гасцёўня “Адзіная мая…”,**

**прысвечаная Дню Маці і святу Пакроў Прасвятой Багародзіцы**

Мама, мамачка, матуля… Самыя мілагучныя, самыя любыя словы на свеце. Што можа быць даражэй, чым імя маці? Для любога з нас: дзіцяці, падлетка, юнака, пасівелага дарослага – маці – самы родны, самы дарагі чалавек на зямлі, які даў нам жыццё.

Таму вельмі правільна і справядліва, што ў Беларусі, як у многіх краінах свету, з 1996 года дзень 14 кастрычніка зацверджаны як Дзень маці.

Дзень маці супадае з вялікім святам Пакроваў. Як тлумачыць праваслаўная царква, Пакровы – пакрывала Божай Маці, якая абараніла людзей ад бяды.

**Чытач 1**

**Аповед пра Пакроў Божай Маці**

У далёкай паўднёвай краіне, у адной багатай сям’і з’явіўся хлопчык – раб Андрэй, якога гаспадар зрабіў сваім выхаванцам. Андрэй вырас разумным юнаком. Гаспадар любіў яго як сына. Але аднойчы Андрэя знайшлі на вуліцы ў парваным адзенні. Ён паводзіў сябе як вар’ят. Не, ён не звар’яцеў, ён выбраў для сябе такое служэнне Богу: жыць у беднасці, адчуваць ганенне ад іншых людзей як ад вар’ята, але заклікаць грэшнікаў да пакаяння, прытварыўшыся з’ехаўшым з глузду. Ён днём гаварыў людзям пра іх грахі, а ноччу маліўся за іх. Яго крыўдзілі, білі, выганялі адусюль. У той краіне, дзе жый Андрэй, ішла вайна. У храмах днём і ноччу маліліся аб выратаванні і міры. Аднойчы, стоячы на малітве ў натоўпе, Андрэй убачыў, як у паветры ідзе Сама Прасвятая Багародзіца. Яна доўга малілася. А потым зняла з галавы покрыва, а Сама заззяла ярчэй сонца. Прасвятая як бы пакрыла ўсіх, хто маліўся, узяла пад Сваю абарону. Вось гэта падзея і святкуецца сёння.

**Чытач 2**

Я расскажу вам адну гісторыю. Падчас вайны вырашана было адправіць дзяцей на грузавіках далей ад фронта. Каб машыны не патрапілі пад бамбежку, ехаць вырашылі ноччу. Дарога ішла праз лес, і ў цемры машыны страцілі накірунак. Сталі яго шукаць, але так і не знайшлі і паехалі далей полем. Раптам перад першай машынай паўстала Жанчына ў белым адзенні. Яна моўчкі стаяла з раскінутымі ўбакі рукамі. Шафёр выскачыў з машыны, але на дарозе нікога не было. Машыны крануліся , але тут жа Яна з’явілася зноў. Шафёр выйшаў з кабіны і прайшоў крыху наперад – там быў абрыў, немінучая смерць… Машыны павярнулі назад і хутка выехалі на дарогу. Так Божая Маці выратавала дзяцей.

**Інсцэніраванне “Гутарка Багародзіцы з Анёламі пра чалавека”**

(Сцэна ўпрыгожана шарамі, на падлозе покрыва з блакітнага матэрыялу, крэсла задрапавана, на асноўнай частцы сцэны – аблокі, падчас з’яўлення анёлаў – мыльныя бурбалкі лётаюць у паветры). Анёлы па адным з’яўляюцца на сцэне і разыгрываюць маленькі эцюд пад музыку. З’яўляецца дзяўчынка, якая выконвае вобраз Багародзіцы. Размяшчаюцца на сцэне. Пачынаецца дыялог.

**Анёл 1:** Хто там?

**Багародзіца**: Там? Там чалавек.

**Анёл 2:** А ён нас бачыць?

**Багародзіца:** Не.

**Анёл 3:** А чаму?

**Багародзіца:** Таму, што зорка бачыць адно толькі сэрца. Самага галоўнага вачыма не ўбачыш.

**Анёл 1:** А які ён чалавек?

**Багародзіца:** Розны. Сур’ёзны і без розуму, смешны і даверлівы, баязлівы і адважны.

**Анёл 2:** А што чалавек робіць?

**Багародзіца:** Ён радуецца. У яго сёння свята.

**Анёл 3:** Чалавек такі моцны!

**Багародзіца:** Гэта ён так думае! Чалавек залазіць на горы, пакарае акіяны, не ведае спакою, кідаецца то ў адзін бок, то ў другі.

**Анёл 1:** Яму патрэбна наша дапамога?

**Багародзіца:** Так.

**Анёл 2:** А што я павінен рабіць?

**Багародзіца :** Быць заўсёды побач! І калі яму здрадзяць сябры і будзе здавацца, што ён застаецца зусім адзін і няма ні ў чым сэнсу, ты возьмеш чалавека за руку (Багародзіца бярэ Анёла за руку) і прывядзеш да святла.

**Анёл 3:** А я?

**Багародзіца:** Будзь заўсёды побач! І калі яму здрадзяць сябры і яму будзе здавацца, што ён застаецца зусім адзін і няма ні ў чым сэнсу, ты возьмеш чалавека за руку(Багародзіца бярэ Анёла за руку) і прывядзеш да святла.

**Анёл 1:** А што буду рабіць я?

**Багародзіца:** Будзь заўсёды побач! І калі свет страціць для яго свае фарбы, адчай і страх паселіцца ў душы, у яго апусцяцца рукі і не будзе сілы ісці далей, ты аддасі чалавеку свае крылы і навучыш лётаць. Ну, што ж вы чакаеце? Ідзіце да яго! Вы патрэбны чалавеку!

(Анёлы выходзяць на пярэдні план сцэны)

**Анел 1:** Нічога не бойся! Я з табой і дару табе мару!

(Пасылае паветраны пацалунак)

**Анел 2:** Нічога не бойся! Я з табой і дару табе веру!

(Пасылае паветраны пацалунак)

**Анел 3:** Нічога не бойся! Я з табою і дару табе надзею!

(Пасылае паветраны пацалунак)

**Багародзіца:** (хавае анёлаў пад сваім покрывам) Нічога не бойся! Я дару табе каханне!

**В.2**. І нашы маці, як і Прасвятая Багародзіца**,** гатовы на самыя неверагодныя ахвяры дзеля шчасця сваіх дзяцей. Маці не проста любіць сваё дзіця, слабае і дужае, прыгожае і непрыгожае, спакойнае і крыклівае, маці разумее яго ў шчасці і горы, у смутку і радасці, калі жыццё жорстка абыходзіцца з ім.

**Чытач 1**

Так, як маці, на свеце ніхто не ўмее

За дзяцей хвалявацца і перажываць.

Так, як маці, ніхто не ўмее на свеце

Немаўлят сваіх песціць, калыханку спяваць.

Так, як маці, ніхто цябе не разумее,

Яна словам суцешыць заўсёды ў бядзе.

Ад матуліных слоў цэлы свет харашэе,

Не, ніхто не заменіць, матуля, цябе.

Я. Крупенька “Мама”

**В.1.** Маці – працаўніца, маці – карміліца, маці – заступніца.

**В.2.** У цяжкія хвіліны сагравае промнямі сваёй любові, свеціць, калі цёмна, грэе, калі холадна, аддае апошні кавалак, калі голадна. Закрывае грудзьмі, калі надыходзіць смяротная бяспека.

**Чытач 2**

Ці хмары збяруцца, ці вецер падуе,

Ці крыўда сустрэне на сцежках жыцця,

Хто гэтак, як маці, цябе пашкадуе?

Дарослая ты і цяпер ёй дзіця.

У дарогу збірала – нібы адрывала

Ад сэрца крывінку, дзяўчынку сваю.

А як вінаватых яна б пакарала

За кожную горкую слёзку тваю.

…Тут зоркі на хвалях, тут вёсел усплёскі,

Тут побач з табою сябры давідна,

І ты ўсё радзей прыязджаеш дадому.

А маці старэе. А маці – адна.

**В.1.** Ад разлукі сум, ад разлукі баліць сэрца маці.

У народзе гавораць:

* Што больш мяккае. Чым пух? – Сэрца маці.

-Што больш цвёрдае, чым камень? – Сэрца маці.

-Што больш за ўсё спагадлівае? – Сэрца маці.

Нездарма існуе пра яго павучальная легенда.

**Чытач 1**

(Расказвае навучэнец)

*Гучыць мелодыя песні “Мацярынская памяць”. Муз. А.Фельдмана. Легенда “Сэрца маці”*

Быў у маці адзін сын. Ажаніўся ён з дзяўчынай неапісальнай прыгажосці і прывёў яе жыць у родную хату. Не палюіла нявестка свекрыві і кажа мужу: “Няхай твая маці не заходзіць у пакой, няхай жыве ў сенях!” Стала жыць маці ў сенях і баялася паказацца нявестцы на вочы. Але і гэтага маладой жонцы здалося мала. Кажа яна яму: “Каб духам тваёй маці не пахла ў хаце! Няхай жыве яна ў хляве!”

Стала маці жыць у хляве. Толькі ноччу выходзіла са свайго сховішча. Аднойчы нявестка-прыгажуня адпачывала пад яблыняй і ўбачыла, што маці выйшла з хлява. Разгневалася жонка і прыбегла да мужа: “Калі хочаш, каб я з табой жыла, забі сваю маці, дастань з грудзей сэрца і прынясі мне”.

Не падумаў сын: зачаравала яго прыгажосць жонкі. Прыйшоў ён да маці і кажа:

-Пойдзем,мама, пакупаемся ў рэчцы.

-Пойдзем, сынок, калі трэба, - адказала маці.

Ідуць яны камяністым берагам. Зачапілася маці за камень, пахіснулася.

Раззлаваўся сын:

-Што ты, маці, спатыкаешся? Чаму пад ногі не глядзіш? Ідзі хутчэй, а то і да вечара мы так не дойдзем!

Прыйшлі, распрануліся, пакупаліся…

Сын забіў маці, выняў з грудзей сэрца, паклаў на кляновы лісток, нясе. Трапечацца маленькае сэрца маці.

Зачапіўся сын за камень, упаў, пабіў калена. Упала на востры камень і гарачае сэрца маці, акрывавілася, затрапятала і прашаптала: “Сыночак мой, родненькі, дзіцятка маё, ці не балюча ты ўпаў?”…

Заплакаў сын, схапіў гарачае сэрца маці, вярнуўся да ракі, уклаў сэрца ў разрэзаныя грудзі, абліў гарачымі слязьмі. Зразумеў ён, што ніхто ніколі не любіў яго так моцна, аддана і шчыра, як родная маці.

І такой моцнай была любоў маці да сына, вельмі глыбокім было жаданне сэрца маці бачыць сына радасным і бесклапотным, што ажыло сэрца, загаілася рана, а маці ўстала, прыціснула галаву сына да грудзей, прамовіла: “Нічога, сынку, нічога”.

Не змог пасля гэтага сын вярнуцца да сваёй жонкі-прыгажуні, ненавіснай яму яна стала.

Не вянулася дамоў і маці. Пашлі яны ўдваіх палямі, лугамі, выйшлі на шырокі прастор і сталі высокімі курганамі.

**В.1.**Гэта легенда. Але сэрцу маці прысвячаюць свае творы многія пісменнікі і паэты. Напрыклад, К. Кірэенка прысвячае гэтай тэме верш “Сказ пра матуліна сэрца”.

(Чытанне верша на фоне музыкі Ю.Чычкова “Матчын вальс”.)

**Чытыч** 2.

У гарачае сэрца, у сэрца матулі

Білі бомбы варожыя і варожыя кулі,

І палілі, і ранілі матуліна сэрца,

Каб змаглася матуля, скарылася смерці.

Але ўсё маці вынесла, усё сцярпела

За сыноў сваіх мілых, за іх дужасць і смеласць,

За дарогі іх светлыя ў добрую славу.

За вяртанне іх, любых, на родную лаву.

Перад сэрцам матуліным, перад марай матулі

Спарахавелі варожыя бомбы і кулі,

Нібы ветрам, развеяла лютую зграю,

Тую сілу варожую, што гразілася краю.

Плыве сонца ў блакіце, усім свеціць зіхотна,

І сыны абнімаюць матулю пяшчотна.

Не збаіцца ніхто самай лютае смерці,

Пакуль кліча ў жыццё нас матуліна сэрца.

**В.1.** Самаахвяраванне, самазабыццё – менавіта гэтыя словы дакладней за ўсе характарызуюць матчыну любоў. Любоў маці да дзяцей бескарысная. Забываюць, а часам здраджваюць сябры, пакідаюць каханыя, асуджаюць таварышы па службе, суседзі, і толькі маці заўсёды з намі, любіць і разумее нас. А ці заўсёды мы разумеем гэта? Паслухайце, калі ласка, прытчу пра сыноўнюю любоў.

**Прытча**

Тры жанчыны бралі ваду ў калодзежы. Да іх падышлі сыны.

Адзін пацалаваў маці і пабег, напяваючы, далей. Другі спытаў: “Ты не стамілася мама?” – і пачаў даганяць таварыша. Трэці моўчкі ўзяў вёдры і панёс іх у дом.

-Скажы, мудрэц, - спыталі маці, - чый сын самы лепшы?

-О жанчына, тут быў толькі адзін сын,- адказаў стары.

**В.1.**Давайце на хвіліну ўявім сабе, што калі б аднойчы ваша маці прачнулася і сказала вам: “Я вельмі, вельмі люблю цябе, сыночак, дачушка!Больш за ўсіх на свеце!”І нічога не стала б рабіць для вас. Яна ж сказала пра сваю любоў да вас. Хіба гэтага мала? А хіба не так некаторыя з нас адказваюць на любоў маці? Лягчэй сказаць, чым зрабіць – гэта вядома ўсім. А для таго, каб было не толькі сказана, але і зроблена, кожнаму дзіцяці патрэбна выхаванне. Жыццё паказвае, што адказнасць за выхаванне ляжыць у сям’і звычайна на маці.

**В.2.**Так, ва ўсе часы роля маці ў выхаванні дзяцей была галоўнай і бясспрэчнай. Маці – гэта галоўны выхавальнік. Менавіта з яе пачынаецца выхаванне пачуццяў. І кожная маці выхоўвае па-свойму, але жадае галоўнага – шчасця для свайго дзіцяці. Вашай увазе прапануюцца дзве сітуацыі выхавання дзіцяці.

**Злая маці і добрая цётка**

У Дашанькі былі маці і цётка. Яны абедзве любілі сваю дзяўчынку, але выхоўвалі яе па-рознаму.

Маці прымушала Дашаньку рана ўставаць, прыбіраць пакой, вучыць урокі. Яна вучыла сваю дачку мыць і вышываць, любіць працу і не баяцца ніякай работы…

А цётка нічога не прымушала рабіць: яна сама рашала за Дашаньку задачкі, на цэлы дзень адпускала дзяўчынку ў лес з сяброўкамі.

-У мяне злая маці і добрая цётка, - гаварыла сяброўкам Дашанька.

Але прйшлі гады, прайшло з імі дзяцінства. Вырасла Дашанька, паступіла на работу. Не нахваляцца на яе людзі – залатыя рукі ў Дашанькі: за што не возьмецца, хутчэй за ўсіх зробіць…

-Хто ж гэта навучыў цябе так працаваць? – спытае, бывала, жанчына.

Засумуе Дашанька, апусціць галаву:

-Вучыла мяне мая маці. Дзякуй ёй.

А пра цётку Дашанька нічога не кажа…

**В.1.** Самыя добрыя вочы – маміны.

**В.2.** Самыя дбайныя рукі – маміны.

**В.1.** Самае чуйнае сэрца – маміна.

**В.2.** Самая светлая радасць – маміна.

**Чытач 1**

Дзякуй, мама, за чуйнае сэрца,

Якім ты мяне надзяліла.

Свет шырокі наўкруг-

Дзякуй, мама, за крылы.

**Чытач 2**

Дзякуй, за шчырасць, мама,

Якой адпусціла нямала,

І за роднае слова,

Што пайшло за аснову

Працы маёй найпершай.

Дзякуй, мама.

Практыкаванне “ Аб чым марыць мая мама” (калаж)